Source: https://www.riigiteataja.ee/kohtulahendite_liigitus.html?jaotus=juur.206106664.206108304.206108320.206108328&kokkuvotted=false&jaotusedVaikimisiAvatud=
Timestamp: 2020-06-03 14:08:00+00:00
Document Index: 6904812

Matched Legal Cases: ['§ 147', '§ 181', '§ 147', '§ 147', '§ 125', '§ 34', '§ 129', 'Riigikohus ', '§ 118', '§ 129', 'Riigikohus ', '§ 73']

2-17-1078/66 Riigikohtu tsiviilkolleegium 13.11.2019
ÄS § 147 lg 3
ÄS § 181 lg 1
ÄS § 147 lg 1
ÄS § 147 lg 2
TsÜS § 125 lg 2
TsÜS § 34 lg 3
TsÜS § 129 lg 1
Seadus ei keela juhatuse liikmel teha eelühingu nimel tehinguid, mis ei ole suunatud ühingu asutamisele. Osaühingu ja tema juhatuse liikmete ühise esindusõiguse äriregistrisse kandmine ei lõpeta automaatselt juhatuse liikmele enne osaühingu äriregistrisse kandmist antud volitust.
Ühise esindusõiguse korral on juhatuse liikmetel lubatud volitada ühte juhatuse liiget tehinguid tegema. See kehtib ka olukorras, kus volituse ühingu esindamiseks oli juhatuse liikmele andnud teine juhatuse liige enne ühingu registrisse kandmist. (p 12)
3-2-1-112-12 Riigikohus 10.10.2012
TsÜS § 118 lg 2 reguleerib volituse tekkimist esindajana tegutseva isiku tegevuse talumise tulemusena. Selle sätte alusel võib lepingu sõlminud isiku volitus tekkida juhul, kui isik teadis või pidid teadma, et teine isik tegutseb tema nimel esindajana, ning isik talus sellist tegevust, st ei katkestanud ega lõpetanud seda.
tehingu heakskiitmine
Pärast esindusõiguse puudumise tuvastamist tuleb kontrollida tehingu kehtivust TsÜS § 129 alusel.
Tunnistajate ütlustega arvestamata jätmine kauba koguse ja üleandmise osas ei ole põhjendatav asjaoluga, et hageja on füüsilisest isikust ettevõtja, kes peab olema huvitatud, et kauba üleandmine dokumenteeritakse.
3-2-1-44-00 Riigikohus 21.03.2000
TsK § 73 lg-s 2 sätestati, et õigused ja kohustused, mis on tekkinud volikirja saanud isiku tegude tagajärjel enne seda, kui see isik sai teada või pidi teada saama volikirja kehtivuse lõppemisest, säilitavad jõu volikirja väljaandjale ja tema õigusjärglastele kolmandate isikute suhtes. Seda eeskirja ei kohaldata, kui kolmas isik teadis või pidi teadma, et volikirja kehtivus on lõppenud. Volitaja surma tõttu kehtivuse kaotanud volikirja alusel sõlmitud tehingust tekkisid õigused ja kohustused mitte volitajal, vaid tema õigusjärglastel.